# OBRAZLOŽENJE

Dana 13. prosinca 2024. godine Hrvatski sabor donio je Zakon o izmjenama i dopunama zakona o porezu na dohodak ( NN 152/2024 ) koji stupa na snagu 1. siječnja 2025. godine.

Člankom 57. citiranog Zakona predstavničko tijelo jedinice lokalne samouprave obvezno je donijeti odluku kojom će propisati visinu paušalnog poreza po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj.

Odluku o visini iznosa paušalnog poreza predstavničko tijelo jedinice lokalne samouprave donosi sukladno kategoriji u koju je jedinica lokalne samouprave razvrstana prema indeksu turističke razvijenosti, utvrđenom za prethodnu godinu, sukladno posebnom propisu, u granicama propisanim ovim zakonom i to:

Kategorija jedinice lokalne samouprave prema indeksu turističke razvijenosti

|  |  |
| --- | --- |
| Kategorija jedinice lokalne samouprave prema  indeksu turističke razvijenosti | Iznos paušalnog poreza u  eurima i centima |
| **I** | **100,00 - 300,00** |
| II | 70,00 - 200,00 |
| III | 30,00 - 150,00 |
| IV | 20,00 - 100,00 |

Ako predstavničko tijelo jedinice lokalne samouprave ne donese odluku kojom će propisati visine paušalnog poreza u propisanom roku, visina paušalnog poreza po krevetu odnosno po smještajnoj jedinici u kampu odnosno po smještanoj jedinici u objektu za robinzonski

smještaj, određuje se: Kategorija jedinice lokalne samouprave prema indeksu turističke razvijenosti

|  |  |
| --- | --- |
| Kategorija jedinice lokalne samouprave prema  indeksu turističke razvijenosti | Iznos paušalnog poreza u  eurima i centima |
| **I** | **200,00** |
| II | 135,00 |
| III | 90,00 |
| IV | 60,00 |

Općina Starigrad prema indeksu turističke razvijenosti razvrstana je u I kategoriju za koju je propisan paušalni porez od 100,00 do 300,00 EUR po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj.

**Predlaže se Općinskom vijeću odlukom propisati najniži zakonom određen iznos paušalnog poreza za JLS razvrstane u I kategoriju prema indeksu turističke razvijenosti a to je 100,00 eura po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj.**